Page:Ludus Coventriae (1841).djvu/208

 Thow I be nakyd and pore of array, And wurmys knawe me all abowte, ȝit loke ȝe drede me nyth and day, ffor whan deth comyth, ȝe stande in dowte; Evyn lyke to me, as I ȝow say, Shulle alle ȝe be here in this rowte; Whan I ȝow chalange at my day, I xal ȝow make ryght lowe to lowth, And nakyd for to be. Amonges wormys, as I ȝow telle, Undyr the erthe xul ȝe dwelle, And thei xul etyn bothe flesche and felle, As thei have don me.